b'\n_START_ARTICLE_\nCold Response\n_START_PARAGRAPH_\nCold Response (CR) er norskarrangerte, multinasjonale milit\xc3\xa6r\xc3\xb8velser arrangert i 2006, 2007, 2009, 2010, 2012, 2014 og 2016._NEWLINE_\xc3\x98velsen i 2006 er kanskje mest kjent for d\xc3\xb8dsulykken som kostet to soldater fra Telemark bataljon livet da en Leopard 2 stridsvogn gikk gjennom isen p\xc3\xa5 Veggfjellet. Det ble senere delt ut Forsvarets medalje for edel d\xc3\xa5d i forbindelse med redningsfors\xc3\xb8ket av de forulykkede._NEWLINE_Cold Response var planlagt ogs\xc3\xa5 i 2008, men ble avlyst p\xc3\xa5 grunn av \xc3\xb8konomiske innsparinger. Cold Response 2009 p\xc3\xa5gikk fra 16. til 25. mars, mens Cold Response 2010 p\xc3\xa5gikk fra 17. februar til 4. mars med 14 deltakende land._NEWLINE_I 2011 ble det arrangert en mindre vinter\xc3\xb8velse med navnet Cold Challenge i perioden 20. til 30. mars. Storbritannia deltok med en helikopterskvadron, Sverige deltok med ett jegerkompani, mens Tyskland og Nederland bare deltok med fremskutte kommandoplasser. _NEWLINE_I 2012 foregikk \xc3\xb8velsen mellom 12. og 21. mars. Cold Response 2016 ble holdt i mars.\n_START_SECTION_\nUlykker\n_START_PARAGRAPH_\nTo norske soldater mistet livet da en stridsvogn fra Telemark bataljon gikk gjennom isen i et myrvann under Cold Response 2006._NEWLINE_Den 15. mars 2012 ble det norske C-130J-30 Hercules-flyet \xc2\xabSiv\xc2\xbb (5630) meldt uteblitt fra Kiruna da det ikke ankom etter planen p\xc3\xa5 sin flyvning fra Evenes. Siste radarkontakt var kl. 14.55 80 km vest for Kiruna, n\xc3\xa6r Kebnekaise. Flyet var med p\xc3\xa5 milit\xc3\xa6r\xc3\xb8velsen, og hadde fem personer om bord under denne flyvningen. Luftforsvaret satte de tre andre C-130J-30 flyene p\xc3\xa5 bakken. Se ogs\xc3\xa5 flyulykken p\xc3\xa5 Kebnekaise._NEWLINE_P\xc3\xa5 \xc3\xb8velsen i 2016 d\xc3\xb8de en person da \xc2\xabet pansret kj\xc3\xb8ret\xc3\xb8y fra Forsvaret kolliderte med en sivilbil\xc2\xbb.'